Huikea nykysirkusryhmä Kalabanté Productions ensimmäistä kertaa Suomessa, Savoy-teatterin syyskauden räjäyttää käyntiin Afrique en Cirque -esitys!
Huikea nykysirkusryhmä Kalabanté Productions ensimmäistä kertaa Suomessa, Savoy-teatterin syyskauden räjäyttää käyntiin Afrique en Cirque -esitys! ”Transcends borders – an unforgettable experience” ”Rajoja ylittävä, unohtumaton kokemus” - The Skinny ”Mind-blowing acrobatic sequences with extraordinary precision” ”Henkeäsalpaavaa akrobatiaa ja poikkeuksellista tarkkuutta” - Vice Magazine Afrique en Cirque on energinen ja visuaalisesti vaikuttava nykysirkusesitys, joka juhlistaa guinealaisia rytmejä, liikekieltä ja kulttuuriperintöä. Esitys tuo lavalle mestarillisen taitavia akrobaatteja ja muusikoita, jotka kuljettavat yleisönsä keskelle länsiafrikkalaista elämäniloa, voimaa ja yhteisöllisyyttä. Djemben sykkeen, koran melodioiden ja länsiafrikkalaisen tanssin siivittämä kokonaisuus yhdistää perinteisen kulttuurin ja modernin sirkuksen virtuoottisuuden. Lopputulos on ainutlaatuinen elämys, joka sopii koko perheelle. Esityksen takana on kanadalainen sirkusryhmä Kalabanté Productions, jonka juuret ovat vahvasti Guineassa. Ryhmän taiteellinen johtaja Yamoussa Bangoura on rakentanut esitykset omista kulttuurisista juuristaan käsin, yhdistäen länsiafrikkalaista perinnettä ja pohjoisamerikkalaista nykysirkusta. 2000-luvun alussa Yamoussa kutsuttiin Guineasta Kanadaan esiintymään Cirque Éloizessa, montrealilaisessa sirkusryhmässä. Pian sen jälkeen hän esiintyi myös mm. legendaarisen Cirque du Soleilin riveissä. Vuonna 2007 Yamoussa toteutti unelmansa ja perusti oman ryhmänsä Kalabanté Productionsin Montrealiin. Vuonna 2018 Kalabanté avasi oman studion ja koulun, jossa järjestetään jatkuvasti kursseja afrikkalaisessa tanssissa, sirkuksessa ja rummuissa. Kalabanté tunnetaan esiintymisistään ympäri maailmaa, muun muassa Sziget-festivaalilla Unkarissa, Festival Internacional de Santa Lucialla Meksikossa sekä useana vuonna arvostetulla Edinburghin Fringe-festivaalilla. Savoyn syyskauden aloitukseksi ryhmä saadaan ensimmäistä kertaa esiintymään Suomeen. Kalabanté Productions on ylpeä voidessaan jakaa ainutlaatuista taidettaan ja saavutuksiaan maailmalle sekä olla samalla mukana humanitaarisessa työssä, jolla autetaan Guinean yhteisöä. Lämpimästi tervetuloa kokemaan unohtumaton sirkusesitys! Kesto n. 1 h 30 min, ei väliaikaa Perjantain 5.9. esityksessä: Permanto K18 anniskelualue. Parveke ikärajaton, ei anniskelua. Lauantain 6.9. esityksessä: Koko katsomo ikärajaton, ei anniskelua. Lauantain iltapäivänäytökseen on myynnissä myös edullinen neljän hengen perhelippu (2 aikuista ja 2 lasta) yhteishintaan 130 €.